Maika's lejlighed var lige så skøn som billederne lovede. Beliggenheden er optimal – midt i det skønne kvarter La Merced. Lejligheden var veludstyret, særligt køkkenet var fyldt med alle de gryder, pander, skåle og redskaber, der skal til for at kunne lave rigtig mad hjemme. Og alt var rent og pænt og velholdt. Men når jeg tænker tilbage, så er det faktisk de tre altandøre, lyset og udsigten til katedralen, der står som det allerbedste.